《谒金门》
宋代·翁元龙

莺树暖。弱絮欲成芳茧。流水惜花流不远。小桥红欲满。

原上草迷离苑。金勒晚风嘶断。等得日长春又短。愁深山翠浅。

作者简介：翁元龙字时可，号处静，句章（一作四明）人。生卒年均不详，约宋理宗嘉熙初前后在世。生平事迹不可考。他是大词家吴文英之兄，亦工词，杜成之评为“如絮浮水，如荷湿露，萦旋流转，似沾非着”。所作今存花草粹编中者一首，绝妙好词中者五首。